《鹊桥仙（旬会作）》
宋代·郭应祥

六丁文焰，六韬武略，那更六经心醉。六人相对座生风，继六逸、当年旧事。

六州清唱，六么妙舞，执乐仍呼六妓。大家且饮六分觥，看宾主、迭居六位。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。